Na osnovu člana 135. stav (3) i člana 137. stav (1) i (2) Zakona o visokom obrazovanju ("Službene novine Kantona Sarajevo", broj: 33/17, 35/20, 40/20 i 39/21), člana 104. stav (2), člana 107. stav (1), člana 110. i člana 111. stav (1), (2) i (3) Statuta Univerziteta u Sarajevu i Odluke Vijeća Fakulteta sporta i tjelesnog odgoja Univerziteta u Sarajevuo raspisivanju Javnog konkursa za izbor dekana (rukovodioca organizacione jedinice) Univerziteta u Sarajevu - Fakulteta sporta i tjelesnog odgoja, broj: 01-409/22 od 01.02.2022. godine, Vijeće Fakulteta sporta i tjelesnog odgoja Univerziteta u Sarajevu, *raspisuje*

**JAVNI KONKURS**

**za izbor dekana (rukovodioca organizacione jedinice)**

**Univerziteta u Sarajevu - Fakulteta sporta i tjelesnog odgoja za mandatni period 2022-2026 godine**

Kandidati za izbor dekana (rukovodioca organizacione jedinice) treba da ispunjavaju uvjete utvrđene članom 137. Zakona o visokom obrazovanju ("Službene novine Kantona Sarajevo", broj: 33/17, 35/20, 40/20 i 39/21) i članom 110. Statuta Univerziteta u Sarajevu i to:

* da je državljanin Bosne i Hercegovine;
* da je u radnom odnosu sa punim radnim vremenom na Univerziteta u Sarajevu - Fakultetu sporta i tjelesnog odgoja;
* da je izabran u naučnonastavno zvanje u skladu sa članom 93. stav (2) alineja a), b) i c) Zakona o visokom obrazovanju ("Službene novine Kantona Sarajevo", broj: 33/17, 35/20, 40/20 i 39/21), (redovni profesor, vanredni profesor, docent);
* da redovni profesor ispunjava obavezu utvrđenu u članu 94. stav (1) alineja g) Zakona o visokom obrazovanju („Službene novine Kantona Sarajevo“, broj: 33/17, 35/20, 40/20, 39/21);
* da nije predsjednik ili član Upravnog odbora Univerziteta u Sarajevu;
* da nije politički angažiran u stranačkom rukovodstvu, zakonodavnoj, izvršnoj ili sudskoj vlasti bilo kojeg nivoa.

Dekan (rukovodilac organizacione jedinice) se bira na mandatni period od četiri (4) godine sa mogućnošću još jednog uzastopnog izbora.

**Uz svojeručno potpisanu Prijavu, kandidati su obavezni dostaviti:**

**1)** Biografiju/životopis potpisanu od strane kandidata;

**2)** Opis naučnog i stručnog rada potpisan od strane kandidata;

**3)** Program rada za mandatni period potpisan od strane kandidata (u printanoj i elektronskoj formi);

**4)** Izvod iz matične knjige rođenih;

**5)** Uvjerenje o državljanstvu (ne starije od 3 mjeseca);

**6)** Odluku o izboru u naučnonastavno zvanje redovnog profesora, vanrednog profesora ili docenta;

**7)** Potvrdu da je u radnom odnosu sa punim radnim vremenom na Univerzitetu u Sarajevu - Fakultetu sporta i tjelesnog odgoja;

**8)** Potpisanu i ovjerenu izjavu od strane nadležne općinske službe ili notara, kojom kandidat potvrđuje:

* da nije politički angažovan u stranačkom rukovodstvu, zakonodavnoj, izvršnoj ili sudskoj vlasti bilo kojeg nivoa;
* da nije predsjednik ili član Upravnog odbora Univerziteta u Sarajevu;
* da uredno ispunjava obaveze utvrđene članom 94. stav (1) alineja g) Zakona o visokom obrazovanju (odnosi se samo na kandidate u naučnonastavnom zvanju redovnog profesora).

Kandidati koji ispunjavaju uvjete za izbor dekana (rukovodioca organizacione jedinice), javno će prezentirati ponuđeni program rada na sjednici Vijeća Fakulteta sporta i tjelesnog odgoja Univerziteta u Sarajevu.

Tražena dokumentacija se prilaže u originalu ili ovjerenoj fotokopiji.

Konkurs se objavljuje u dnevnom listu “Dnevni avaz”, web stranici Fakulteta i web stranici Univerziteta u Sarajevu.

Rok za prijavljivanje zaintresiranih kandidata je 15 dana od dana objavljivanja konkursa.

Prijavu na konkurs kandidat predaje na Protokol Fakulteta sporta i tjelesnog odgoja Univerziteta u Sarajevu ili preporučenom poštom na adresu Fakulteta:

**Patriotske lige broj 41**

**71000 SARAJEVO**

Prijava se dostavlja u zatvorenoj koverti, sa naznakom „PRIJAVA NA KONKURS ZA IZBOR DEKANA - ZA KOMISIJU – ne otvarati“.

Nepotpune i neblagovremene prijave se neće uzeti u razmatranje.